**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. LAPKRIČIO 27 D. SPRENDIMO NR. 5TS-565 „DĖL LAZDIJŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“ PAKEITIMO**

2021 m. balandžio 21 d. Nr. 34-776

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Lazdijų rajono savivaldybės būsto ir socialinio būsto nuomos tvarkos aprašą, patvirtintą Lazdijų rajono savivaldybės tarybos 2020 m. lapkričio 27 d. sprendimu Nr. 5TS-565 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“

1. Pakeisti aprašo 47 punktą, išdėstant nauja redakcija:

,,47. Informaciją apie Aprašo 42 punkte nurodytais atvejais, išnuomotus būstus Lazdijų rajono savivaldybės administracijos Biudžeto, finansų ir turto valdymo skyrius per 10 (dešimt) darbo dienų nuo Administracijos direktoriaus įsakymo pasirašymo dienos paskelbia Savivaldybės interneto svetainėje [www.lazdijai.lt](http://www.lazdijai.lt). Skelbiamoje informacijoje nurodomas būsto adresas, naudingas plotas, šeimos narių skaičius ir atvejis (vienas iš 42 punkte išvardytų), dėl kurio šios patalpos išnuomotos.”.

1. Papildyti aprašą 501 punktu, jį išdėstant taip:

,,50 1. Informaciją apie Aprašo 49 punkte nurodytais atvejais, išnuomotus būstus Lazdijų rajono savivaldybės administracijos Biudžeto, finansų ir turto valdymo skyrius per 10 (dešimt) darbo dienų nuo Administracijos direktoriaus įsakymo pasirašymo dienos paskelbia Savivaldybės interneto svetainėje [www.lazdijai.lt](http://www.lazdijai.lt). Skelbiamoje informacijoje nurodomas būsto adresas, naudingas plotas, šeimos narių skaičius ir atvejis (vienas iš 49 punkte išvardytų), dėl kurio šios patalpos išnuomotos.”.

Savivaldybės merė Ausma Miškinienė

Rimvydas Kupstas, tel. 8 694 53 212

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2020 M. LAPKRIČIO 27 D. SPRENDIMO NR. 5TS-565 „DĖL LAZDIJŲ RAJONO SAVIVALDYBĖS BŪSTO IR SOCIALINIO BŪSTO NUOMOS TVARKOS APRAŠO PATVIRTINIMO“**

**PAKEITIMO“ PROJEKTO**

**AIŠKINAMASIS RAŠTAS**

2021 m. balandžio d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. lapkričio 27 d. sprendimo Nr. 5TS-565 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“ pakeitimo“ projektas parengtas vadovaujantis Vietos savivaldos įstatymo 18 straipsnio 1 dalimi.

**Šio projekto tikslas** – pakeisti Lazdijų rajono savivaldybės būsto ir socialinio būsto nuomos tvarkos aprašą, patvirtintą Lazdijų rajono savivaldybės tarybos 2020 m. lapkričio 27 d. sprendimu Nr. 5TS-565 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“, 47 punktą išdėstyti nauja redakcija bei papildyti 50 1 punktu.

Pakeitimu bus nustatyta tvarka, pagal kurią informacija apie socialinius būstus ir savivaldybės būstus, kurie nuomojami asmenims ir šeimoms Paramos būstui išsinuomoti ar įsigyti įstatymo 14 straipsnio 2 dalyje bei 16 straipsnio 9 dalyje numatytais atvejais, skelbiama savivaldybės interneto svetainėje (nuomojamo būsto adresas, naudingas plotas, šeimos narių skaičius ir atvejis, dėl kurio šios patalpos išnuomotos).

**Kaip šiuo metu yra sprendžiami projekte aptarti klausimai** – šiuo metu galiojančiame Lazdijų rajono savivaldybės būsto ir socialinio būsto nuomos tvarkos apraše nėra reglamentuota, kas ir kokią informaciją turi viešinti.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta** – priėmus sprendimo projektą, neigiamų pasekmių nenumatoma.

**Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą** – šiuo metu galioja Lazdijų rajono savivaldybės tarybos 2020 m. lapkričio 27 d. sprendimas Nr. 5TS-565 „Dėl Lazdijų rajono savivaldybės būsto ir socialinio būsto nuomos tvarkos aprašo patvirtinimo“, naujų teisės aktų priimti ar galiojančių pakeisti ir panaikinti nereikės.

**Rengiant projektą gauti specialistų vertinimai ir išvados** – dėl sprendimo projekto pastabų negauta.

**Sprendimo projektą parengė** Lazdijų rajono savivaldybės administracijos Biudžeto, finansų ir turto valdymo skyriaus vyr. specialistas Rimvydas Kupstas.

Biudžeto, finansų ir turto valdymo skyriaus

vyr. specialistas Rimvydas Kupstas